钦定古今图书集成/明伦汇编/皇极典/第162卷 > 性理会通 > 《秦始皇》
## 钦定古今图书集成/明伦汇编/皇极典/第162卷 > 性理会通 > 《秦始皇》

或云秦始皇用王翦将兵伐楚，翦请田宅甚众。或者
非之，翦曰：“王怛中而不信人，今空国中之甲士尽以
委我，傥不多请田宅为子孙业，则王疑我矣。”范阳张
氏曰：君臣至于此，衰世之风也。君不信其臣，故以术
而御其臣；臣不信其君，故以术而防其君。君臣上下，
无非以术相与，欲其终始无间，难矣。然当此时，三纲
《五常》既已沦斁，使秦皇不疑其臣，则臣下必移其权；
使王翦不防其君，则后日必被其祸。君臣之风丧至
此，天下可知矣。